༄༅། །རྡོ་རྗེ་རྣམ་པར་འཇོམས་པའི་རྣམ་པར་བཤད་
པ་བདུད་རྩི་སྤེལ་བ་ཞེས་བྱ་བ།
ཆོས་རྗེ་ས་སྐྱ་པཎ་ཆེན།
བླ་མ་དམ་པའི་ཞབས་ལ་ཕྱག་འཚལ་ལོ། །བཅུ་ཕྲག་རྡོ་རྗེ་ཕོ་ཉ་མོ་དྲུག་ཅུ་རྩ་བཞི་ཁྲོ་བོ་
བཅུ་གཅིག་བདུན་དང་ལྔ་ཕྲག་གཅིག །དཔལ་ལྡན་དཀྱིལ་འཁོར་གཉིས་ཁྲོ་བོ་དང་ཁྲོ་མོའི་
རིམ་པ་བྲལ་བསྒྲུབ་པར། །བཏུད་དེ་རྣམས་གང་ཟག་དབང་པོ་རྣོ་རྟུལ་བཞི་བཟུང་བའི་ཕྱིར།
བརྒྱད་ཕྲག་རྒྱུད་སྡེ་བཞི་ཕྱེད་ཀྱི་བླ་མ་དབྱེ། འདིར་རྣལ་འབྱོར་གྱི་དབང་ཕྱུག་ཆེན་པོ་བིརླ་
པའི་གསུང་གི་གདམས་པ་དཔལ་ས་སྐྱ་པ་ཆེན་པོ་ལས་རིམ་པར་བརྒྱུད་པའི་རྡོ་རྗེ་རྣམ་པར་
འཇོམས་པའི་རྒྱུད་ཀྱི་བཤད་པ་རྒྱུད་སྡེ་བཞི་དང་འབྲེལ་བའི་མན་ངག་གཅིག་ནས་གཅིག་
ཏུ་བྱིན་རླབས་ཀྱི་རྒྱུན་མ་ཆད་པ་ངོ་མཚར་དང་བཅས་པ་འདི་བྲི་བ་ལ་སྐྱོན་མེད་དོ།
དེའང་རྒྱུད་ལས། རྒྱུད་དོ་ཅོག་གི་རྩ་བ་སྟེ། །དཔལ་ཀུན་གྱིས་ནི་ལེགས་པར་བརྒྱན། །
ཞེས་འབྱུང་བས་གང་ཟག་སྦྱང་པ་ཆེ་འབྲིང་བཞིའི་བྱེ་བྲག་གིས་རྒྱུད་སྡེ་བཞི་དང་སྒོ་བསྟུན་
ནས་མངོན་པར་རྟོགས་པ་གཅིག་ཉིད་ལ་བྱེ་བྲག་མི་འདྲ་བ་བཞི་འབྱུང་བ་ཡིན་ཏེ། དེ་ལྟར་
མདུན་དུ་བསྐྱེད་ན་བྱ་བའི་རྒྱུད། བདག་དང་མདུན་གཉིས་ཀར་བསྐྱེད་ན་སྤྱོད་པའི་རྒྱུད།
~273

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བདག་འབའ་ཞིག་ཏུ་བསྐྱེད་ལ་ཡེ་ཤེས་སེམས་དཔའ་གཤེགས་སུ་གསོལ་ན་རྣལ་འབྱོར་གྱི་
རྒྱུད་སྒྲུབ་པ་ཡིན་ནོ། །
དེ་ལྟ་བུའི་ཚུལ་དེ་དག་བསྒོམ་ན་གསུམ་སྟེ། ཐབས་ཀྱི་བསྲུང་བ་དང༌། ཤེས་རབ་ཀྱི་
བསྲུང་བ་དང་། གཉིས་སུ་མེད་པའི་བསྲུང་བའོ། །དང་པོ་ནི། དཀོན་མཆོག་གསུམ་ལ་
སྐྱབས་སུ་སོང་བའི་རྗེས་ལ་སེམས་ཅན་ཐམས་ཅད་ཀྱི་དོན་དུ་བདག་གིས་སངས་རྒྱས་ཐོབ་
པར་བྱ། དེའི་དོན་དུ་རྡོ་རྗེ་རྣམ་པར་འཇོམས་པ་བསྒོམ་སྙམ་པའོ། །གཉིས་པ་ནི། ༀ་ཤུནྟུ་ཏཱ་
ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་དངོས་པོ་མཐའ་དག་ནམ་མཁའ་ལྟར་
ཡུལ་སྣང་བ་མི་དམིགས་པར་སྟོང་པར་བསྒོམ་པའོ། །
གསུམ་པ་ནི། སྟོང་པའི་ངང་ལས་པཾ་ལས་པདྨ་རཾ་ལས་ཉི་མའི་སྟེང་དུ་ཧཱུཾ་ལས་རྡོ་རྗེ་
ཧཱུཾ་གིས་མཚན་པ། དེ་ལས་འོད་འཕྲོས་པས་རྡོ་རྗེའི་ར་བ་གུར་བླ་རེ་མེ་རི་འབར་བ། དེའི་
ནང་དུ་སྲུང་བའི་འཁོར་ལོ་རྩིབས་བཅུ་པ། དེའི་ནང་དུ་པཾ་ལས་པདྨ་རཾ་ལས་ཉི་མའི་སྟེང་དུ་
བདུད་བཞིའི་གདན་ནོ། །དེའི་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་སྤྲོས་བསྡུས་གཅིག་ཏུ་
གྱུར་པ་ལས་རྡོ་རྗེ་རྣམ་པར་འཇོམས་པ་མ་ར་ཀ་ཏ་ལྟར་ལྗང་བ། ཅུང་ཟད་ཁྲོ་བ། ཡིད་ཙམ་
འཛུམ་པ། གཡས་སྣ་ཚོགས་རྡོ་རྗེ་ཐུགས་ཀར་འཛིན་པ། གཡོན་པ་དྲིལ་བུ་དཀུར་འཆང་བ།
ཞབས་ཕྱེད་ཀྲུང་རྒྱན་ཐམས་ཅད་ཀྱིས་བརྒྱན་པའོ། །དེའི་ཐུགས་ཀར་པཾ་ལས་པདྨ་དང་རཾ་
ལས་ཉི་མའི་སྟེང་དུ་ཧཱུཾ་ལས་རྡོ་རྗེ་ཧཱུྃ་གིས་མཚན་པ་འབྱིན་པའི་ཚུལ་དུ་ཧཱུཾ་ཞེས་བརྗོད། ཁྲོ་
བོ་བཅུ་རྡོ་རྗེ་གུར་ལས་འབྱུང་བ་བཞིན་ཕྱོགས་བཅུར་སྤྲོས། ཕྱི་རོལ་གྱི་འཕར་མ་ལ་རྡོ་རྗེ་
ཕོ་ཉ་མོ་དྲུག་ཅུ་རྩ་བཞི་ཕྱོགས་མཚམས་རྣམས་སུ་བརྒྱད་བརྒྱད་སྤྲོས་ཏེ། དེའང་ཤར་གྱི་
རྣམས་དཀར་པོ། ལྷོའི་རྣམས་སེར་པོ། ནུབ་ཀྱི་རྣམས་དམར་པོ། བྱང་གི་རྣམས་ལྗང་གུ།
མཚམས་ཀྱི་རྣམས་ཕྱེད་གཟུགས་སོ། །ཐམས་ཅད་ཀྱང་ཞལ་གཅིག་ཕྱག་གཉིས་མ། ཤར་
~274~

རྡོ་རྗེ་རྣམ་པར་འཇོམས་པའི་རྣམ་པར་བཤད་པ་བདུད་རྩི་སྤེལ་བ་ཞེས་བྱ་བ།
གྱི་རྣམས་ཀྱི་གཡས་པས་འཁོར་ལོ། །ལྷོའི་རིན་ཆེན། ནུབ་ཀྱི་པདྨ། བྱང་གི་རལ་གྲི། བྱང་
ཤར་གྱིས་མིག་གིས་སྤྲས་པའི་འཁོར་ལོ། ཤར་ལྷོའི་རྡོ་རྗེ། ལྷོ་ནུབ་ཀྱི་པདྨ། ནུབ་བྱང་གི་
ཨུཏྤལ། གཡོན་པ་ཐམས་ཅད་སྡིགས་མཛུབ། ཡང་ན་ཐམས་ཅད་ལ་རྡོ་རྗེ་དང་དྲིལ་བུ་
འཛིན་པར་བསྒོམས་ཀྱང་རུང་གསུངས་སོ། །དེ་ནས་སྐུ་གསུང་ཐུགས་བྱིན་གྱིས་བརླབ།
དབང་བསྐུར་རིགས་ཀྱི་བདག་པོས་རྒྱས་བཏབ་སྟེ། གཤིན་རྗེ་མཐར་བྱེད་ལ་རྣམ་པར་སྣང་
མཛད། པདྨ་མཐར་བྱེད་ལ་འོད་དཔག་མེད། གཙོ་བོ་ལ་སོགས་པ་གཞན་མི་བསྐྱོད་པའོ། །
རྡོ་རྗེ་ཕོ་ཉ་མོ་རྣམས་ཤར་ལ་སོགས་པ་རིམ་པ་ལྟར་རྣམ་སྣང་དང་། རིན་འབྱུང་དང་། འོད་
དཔག་མེད་དང་། དོན་ཡོད་གྲུབ་པའོ། །བྱང་ཤར་གྱི་རྣམ་སྣང་། ཤར་ལྷོའི་མི་བསྐྱོད་པ། ལྷོ་
ནུབ་ཀྱི་འོད་དཔག་མེད། ནུབ་བྱང་གི་དོན་ཡོད་གྲུབ་པས་དབུ་བརྒྱན་པའོ། །མངོན་པར་
རྟོགས་པ་བསྒོམ་པའི་རིམ་པའོ། །
དེ་ནས་སྔགས་ཀྱི་བཟླས་པ་ལ་གཉིས་ཏེ། བསྙེན་པ་དང་ལས་ལ་སྦྱར་བའོ། །དང་
པོ་ནི། ཉེ་སྙིང་གཙོ་བོ་འབའ་ཞིག་གིའོ། །སྙིང་པོ་ཁྲོ་བོ་བཅུ་དང་ཐུན་མོང་བའོ། །རྩ་སྔགས་
རྡོ་རྗེ་ཕོ་ཉ་མོ་རྣམས་དང་ཐུན་མོང་བའོ། །དེ་ལྟར་གསང་སྔགས་དེ་དག་མཚན་མ་མཐོང་
བའམ། འབུམ་ཕྲག་བཞི་ལ་སོགས་པ་བསྙེན་པར་བྱའོ། །ལས་སྦྱོར་ནི་གང་ཟག་རབ་
བསམ་གཏན་ལ་བརྟེན་པ་ཙམ་གྱིས་གྲུབ་བོ། །འབྲིང་སྔགས་དང་བསམ་གཏན་གཉིས་
ཀྱིས་འགྲུབ་བོ། །ཐ་མས་དེ་དག་གི་སྟེང་དུ་འཁོར་ལོ་ལ་བརྟེན་ཏེ་འགྲུབ་བོ། །ཤིན་ཏུ་ཐ་
མས་དེ་དག་གི་སྟེང་དུ་སྦྱིན་སྲེག་གི་ལས་ཀྱིས་འགྲུབ་བོ། །དང་པོ་ནི། ཞི་རྒྱས་ལ་སོགས་པ་
བསམས་ལ་
མངོན་པར་རྟོགས་པ་བསྒོམ་ཞིང་སྡིག་པ་ཞི་བ་དང་ཚེ་རྒྱས་པ་ལ་སོགས་པ་ཇི་ལྟར་བསམ་པ་དེ་
དང་དེ་ཐོགས་པ་མེད་པར་འགྲུབ་བོ། །གཉིས་པ་ནི། ཡིད་ཀྱིས་སྔ་མ་བཞིན་བསཿ
ངག་གིས་སྔགས་བཟླས་པ་ཙམ་གྱིས་འགྲུབ་བོ། །
~275~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གསུམ་པ་ནི། བྲི་བའི་གཞི་གྲོ་གའམ། རས་སམ་ཤིང་ཤུན་ལའོ། །སྣག་ཚ་ནི་ཙནྡན་
དཀར་པོ་དང་། སྲིན་ལག་གི་རྒྱུན་ནམ། རྒྱ་སྐྱེགས་དང་གུར་ཀུམ་མམ། འགི་ཝང་དང་།
དུག་དང་། ཁྲག་དང་། སྐྱེ་ཚེ་དང་། ཡུངས་ཀར་རྣམས་རིམ་པ་བཞིན་ཞི་བ་དང་རྒྱས་པ་དང་
དབང་དང་མངོན་སྤྱོད་རྣམས་ལའོ། །འཁོར་ལོའི་དབྱིབས་ནི་རྩིབས་བཅུ་པ། ལྟེ་བ་དང་མུ་
ཁྱུད་དུ་བཅས་པའི་དབུས་སུ་ཉེ་སྙིང་སྤེལ་ཚིག་དང་བཅས་པ། རྩིབས་བཅུ་ལ་སྙིང་པོ་སྤེལ་
ཚིག་དང་བཅས་པ། མུ་ཁྱུད་ལ་རྩ་སྔགས་སྤེལ་ཚིགས་དང་བཅས་པ་བྲིའོ། །དེ་ལ་རབ་ཏུ་
གནས་པ་ལེགས་པར་བྱས། བདག་གཞན་བསྲུང་བའམ་ཞི་བ་ལ་དེ་དང་དེ་ལ་གདགས་སོ། །
རྒྱས་པ་ནི། གཙུག་ལག་ཁང་དུ་མཆོད་པར་བྱའོ། །དབང་ལ་ནི་མར་དང་སྦྲང་རྩིའི་ནང་དུའོ། །
མངོན་སྤྱོད་ལ་ནི་མཆོད་རྟེན་ལ་སོགས་པའི་འོག་ཏུའོ། །
བཞི་པ་ནི། ཤིན་ཏུ་ཐ་མས་སྦྱིན་སྲེག་ལ་བརྟེན་པ་ནི་ཐབ་ཀྱི་དབྱིབས་དང་ཚད་ལ་
སོགས་པ་ལས་བཞིའི་བྱེ་བྲག་གིས་ཐ་དད་པར་བྱའོ། །དངོས་གཞི་ལ་ལོ་ཀའི་མེ་ལྷ་མཆོད་
པའི་རྗེས་ལ་ལྷ་རྣམས་བསྐྱེད་ལ་སྦྱིན་སྲེག་བྱའོ། །བསྲེག་རྫ་ས་ནི་ཏིལ་དང་། ཞོ་དང་། ཨུཏྤལ་
དང་། ཚེར་མ་རྣམས་ཞི་བ་ལ་སོགས་ལ་རིམ་པས་བསྲེག །ཡང་ལྷག་མས་ལོ་ཀ་པའི་མེ་ལྷ་
མཆོད་པ་ལ་སོགས་པ་ཐམས་ཅད་གཞན་དང་ཐུན་མོང་བའོ། །མངོན་པར་རྟོགས་པ་ལག་
ཏུ་བླང་བའི་རིམ་པ་མཐའ་དག་བསྟན་ཟིན་ཏོ། །གལ་ཏེ་རང་ངམ་གཞན་གྱི་དོན་དུ་བུམ་པ་
ལ་བརྟེན་ཏེ་ཁྲུས་ཀྱི་ཆོ་གས་ལས་བཞི་སྒྲུབ་པར་འདོད་ན། བུམ་པ་མཚན་ཉིད་དང་ལྡན་པ་
ལ་མགུལ་ཆིངས་དང་ཁ་རྒྱན་དང་བཅུད་བཅུག་སྟེ། སྐད་ཅིག་གིས་ཨོཾ་སྭ་བྷཱ་བ་ཤུདྷ་སརྦ་
དྷརྨཱསྭ་བྷཱ་ཝ་ཤུད་དྷོ྅ཧཾ་ཞེས་བརྗོད་པས་སྟོང་པར་བསམ། སྟོང་པའི་ངང་ལས་ཧཱུྃ་ལས་
རིན་པོ་ཆེའི་བུམ་པ་ལྟོ་བ་ཡངས་པ་མཚན་ཉིད་དང་ལྡན་པ་བསྐྱེད་པ་དེའི་ནང་དུ་སྔར་
བཤད་པའི་བཅོམ་ལྡན་འདས་འཁོར་དང་བཅས་པ་ཆོ་ག་བཞིན་བསྐྱེད་ནས་ཡན་ལག་བཞི་
~276~

རྡོ་རྗེ་རྣམ་པར་འཇོམས་པའི་རྣམ་པར་བཤད་པ་བདུད་རྩི་སྤྲེལ་བ་ཞེས་བྱ་བ།
རྫོགས་སུ་བྱ་སྟེ།
བུམ་པའི་སྟེང་གི་རྡོ་རྗེ་ལ་གཟུངས་ཐག་བཏགས་ནས་རྒྱུད་རིལ་པོ་རྫོགས་
པར་ལན་གཅིག ། གཞན་རྩ་སྔགས་དང་སྙིང་པོ་ཉེ་སྙིང་རྣམས་ལན་གསུམ་མམ། ཉི་ཤུ་རྩ་
གཅིག་གམ། བརྒྱ་རྩ་བརྒྱད་དུ་བཟླས་ཤིང་། རང་གི་སྙིང་གའི་ཧཱུཾ་ལས་འོད་འཕྲོས་པས་ལྷ་
རྣམས་དམར་པོར་གྱུར་པར་བསམས་པས་བདག་གི་དབང་དུ་འདུས་ཏེ་དེ་རྣམས་ལས་འོད་
བྱུང་བས་བདག་ལ་ཕོག་པས་བྱིན་གྱིས་བརླབས་པར་བསམ་ཞིང་བཟླའོ། །དེའི་མཐར་ལྷ་
རྣམས་འོད་དུ་ཞུ་བའི་ཆུར་བསམས་ལ། རང་ངམ་གཞན་ལ་བླུད་པ་དང་གཏོར་བ་ལ་
སོགས་པ་བྱའོ། །དེའང་ཞི་བ་ལ་སོགས་པ་ལ་ཁ་དོག་གི་དབྱེ་བ་སྔ་མ་བཞིན་བྱའོ། །རྒྱུད་སྡེ་
བཞི་དང་རྗེས་སུ་བསྟུན་ན་བྱ་བ་དང་སྤྱོད་པའི་རྒྱུད་ལ་བུམ་པའི་སྟེང་དུ་ལྷ་བསམས་པ་དེ་
ལས་བདུད་རྩིའི་རྒྱུན་བུམ་པར་བབས་པར་བསམ་ཞིང་ཟློས་ལ། རྣལ་འབྱོར་དང་རྣལ་
འབྱོར་ཆེན་པོར་བྱེད་ན་བུམ་པའི་ནང་དུ་ལྷ་བསམ་མོ། །
ད་ནི་གཞུང་གི་ཆ་ཅུང་ཟད་དགྲོལ་བར་བྱ་སྟེ། དེ་ལ་བསྙེན་པ་དང་ལས་ལ་སྦྱར་བ་སྟོན་
པར་བྱེད་པའི་གཞུང་གཉིས་ལས། དང་པོ་ནི། འདི་སྐད་བདག་གིས་ཐོས་པ་ཞེས་བྱ་བ་ནས་
རྡོ་རྗེ་སྙིང་པོས་རབ་ཏུ་སྨྲས་ཏེ་ཞེས་བྱ་བའི་བར་གྱིས་གཙོ་བོ་བསྐྱེད་པའོ། །མི་ཆོད་པ་ཞེས་
བྱ་བ་ནས་རིག་སྔགས་ཐམས་ཅད་གཅོད་པར་བྱེད་པ་ཞེས་བྱ་བའི་བར་ནི་ཁྲོ་བོ་བཅུ་བསྐྱེད་
པའོ། །
གཉིས་པ་ལས་ལ་སྦྱར་བ་ལ་གཉིས་ལས། སེམས་ཅན་ཐམས་ཅད་བསྲུང་བ་ཞེས་བྱ་
བ་ཡན་ཆད་ཡན་ལག་གི་བྱ་བ་ཡིན་ལ། ལག་ན་རྡོ་རྗེས་རབ་ཏུ་སྨྲས་ཏེ་ཞེས་བྱ་བ་ཡན་ཆད་
རྩ་བའི་ལས་ཡིན་ནོ། །རྒྱས་པར་གཞུང་གི་ཆ་ཉིད་དུ་ཤེས་པར་བྱའོ། །མདོར་བསྡུས་པའི་
ཚུལ་གྱིས་མངོན་པར་རྟོགས་པ་ཟབ་བའི་རིམ་པ་མཐའ་དག་བསྟན་ཟིན་ཏོ། །
མཐུ་སྟོབས་དབང་ཕྱུག་དྲི་མེད་གདམས་པའི་རྒྱུན། །མ་འདྲེས་མཐའ་དག་གང་གིས་
---277-

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བརྙེས་གྱུར་པ། །བླ་མའི་གསུང་རབ་གུས་པས་འདོད་པ་ལ། །ཇི་ལྟར་རྟོགས་བཞིན་རྗེས་
སུ་བསྟན་པ་ཡིན། །
རྡོ་རྗེ་རྣམ་པར་འཇོམས་པའི་རྣམ་པར་བཤད་པ་བདུད་རྩི་སྤེལ་བ་ཞེས་བྱ་བ་གསང་
སྔགས་འཛིན་པ་ཀུན་དགའ་རྒྱལ་མཚན་གྱིས་གཞན་གྱི་དོན་དང་རང་གི་བརྗེད་བྱང་དུ་
དཔལ་ས་སྐྱའི་གཙུག་ལག་ཁང་དུ་སྦྱར་བ་རྫོགས་སོ།། །།
~278~